CELEX: 32020D0871
Language: et
Date: 2020-06-23 00:00:00
Title: Komisjoni rakendusotsus (EL) 2020/871, 23. juuni 2020, millega kinnitatakse Leedus kasutatavad searümpade liigitusmeetodid (Ainult leedukeelne tekst on autentne)

25.6.2020   
               
               
                  ET
               
               
                  Euroopa Liidu Teataja
               
               
                  L 201/64
               
            
         KOMISJONI RAKENDUSOTSUS (EL) 2020/871,
         23. juuni 2020,
         millega kinnitatakse Leedus kasutatavad searümpade liigitusmeetodid
         (Ainult leedukeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 punkti p,
         ning arvestades järgmist:
         
                     (1)
                  
                  
                     Määruse (EL) nr 1308/2013 IV lisa B osa IV punkti alapunktiga 1 on ette nähtud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; kinnitada võib üksnes statistiliselt tõestatud hindamismeetodeid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel tuleks lähtuda hinnangu vastavusest statistilise vea lubatud maksimaalsele kõrvalekaldele. Kõnealune lubatud kõrvalekalle on määratletud komisjoni delegeeritud määruse (EL) 2017/1182 (2) V lisa A osas.
                  
               
                     (2)
                  
                  
                     Komisjoni otsusega 2008/364/EÜ (3) lubati Leedus kasutada searümpade liigitamiseks nelja meetodit.
                  
               
                     (3)
                  
                  
                     Seadmete või liigitusmeetodite muutmine tohiks olla lubatud üksnes juhul, kui see on selgesõnaliselt lubatud komisjoni rakendusotsusega.
                  
               
                     (4)
                  
                  
                     Leedu on palunud komisjonil tunnistada kehtetuks tema territooriumil searümpade liigitamiseks kinnitatud meetodite loetelus esitatud meetodite Hennessy Grading Probe (HGP7) ja IM-03 luba, kuna neid meetodeid seal enam ei kasutata.
                  
               
                     (5)
                  
                  
                     Leedu on samuti taotlenud komisjoni kinnitust ühele uuele meetodile (Fat-O-Meat’er II). Sel eesmärgil esitas Leedu delegeeritud määruse (EL) 2017/1182 artikli 11 lõikega 3 ettenähtud protokolli abil proovidissekteerimise üksikasjaliku kirjelduse, märkides põhimõtted, millel see uus meetod põhineb, selle proovidissekteerimise tulemused ning tailihasisalduse osakaalu hindamiseks kasutatavad võrrandid. Leedu on samuti taotlenud, et komisjon kinnitaks ajakohastatud valemid kahele meetodile (Fat-O-Meat’er S70 ja käsitsimeetod ZP), mida otsusega 2008/364/EÜ on juba lubatud kasutada kõnealuse liikmesriigi territooriumil searümpade liigitamiseks.
                  
               
                     (6)
                  
                  
                     Kõnealuse taotluse läbivaatamine näitas, et uue liigitusmeetodi kinnitamise ja kahe teise meetodi võrrandite ajakohastamise tingimused on täidetud. Seepärast tuleks lubada Leedus kõnealust liigitusmeetodit ja neid valemeid kasutada.
                  
               
                     (7)
                  
                  
                     Seepärast tuleks selguse ja õiguskindluse huvides otsus 2008/364/EÜ kehtetuks tunnistada.
                  
               
                     (8)
                  
                  
                     Selleks et anda ettevõtjatele piisavalt aega uute seadmete ja uute võrrandite kasutuselevõtu tehniliste nõuetega kohanemiseks, tuleks otsusega 2008/364/EÜ kinnitatud searümpade liigitusmeetodite kohaldamist jätkata kuni 30. aprillini 2021.
                  
               
                     (9)
                  
                  
                     Käesoleva otsusega ettenähtud meetmed on kooskõlas põllumajandusturgude ühise korralduse komitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            
               1.   Leedus lubatakse searümpade liigitamiseks vastavalt määruse (EL) nr 1308/2013 IV lisa B osa IV punkti alapunktile 1 kasutada järgmisi meetodeid:
               
                           a)
                        
                        
                           seade Fat-O-Meat’er S70 (FOM S70) ja sellega seotud hindamismeetodid, mille üksikasjad on esitatud lisa I osas;
                        
                     
                           b)
                        
                        
                           seade Fat-O-Meat’er II (FOM II) ja sellega seotud hindamismeetodid, mille üksikasjad on esitatud lisa II osas;
                        
                     
                           c)
                        
                        
                           nihkmõõdiku kasutamisega käsitsimeetod (ZP) ja sellega seotud hindamismeetodid, mille üksikasjad on esitatud lisa III osas.
                        
                     
            
               2.   Lõike 1 punktis c osutatud nihkmõõdiku kasutamisega käsitsimeetodit ZP lubatakse üksnes tapamajades:
               
                           a)
                        
                        
                           kus tapetakse aastas keskmiselt kuni 500 siga nädalas või
                        
                     
                           b)
                        
                        
                           ainult lõike 1 punktides a ja b osutatud liigitusmeetodite tõrgete korral – kus tapetakse aastas keskmiselt üle 500 sea nädalas.
                        
                     
         
         
            Artikkel 2
            Kinnitatud seadmete või liigitusmeetodite muutmine on lubatud üksnes juhul, kui see on sõnaselgelt lubatud komisjoni rakendusotsusega.
         
         
            Artikkel 3
            Otsus 2008/364/EÜ tunnistatakse kehtetuks alates 1. maist 2021.
         
         
            Artikkel 4
            Käesolev otsus on adresseeritud Leedu Vabariigile.
         
         
            Brüssel, 23. juuni 2020
            
               
                  Komisjoni nimel
               
               
                  komisjoni liige
               
               Janusz WOJCIECHOWSKI
            
         
         
            (1)  ELT L 347, 20.12.2013, lk 671.
         
            (2)  Komisjoni 20. aprilli 2017. aasta delegeeritud määrus (EL) 2017/1182, millega täiendatakse Euroopa Parlamendi ja nõukogu määrust (EL) nr 1308/2013 liidu veise-, sea- ja lambarümpade klassifitseerimisskaalade ning teatavatesse kategooriatesse kuuluvate rümpade ja elusloomade turuhindadest teatamise osas (ELT L 171, 4.7.2017, lk 74).
         
            (3)  Komisjoni 28. aprilli 2008. aasta otsus 2008/364/EÜ, millega kinnitatakse Leedus kasutatavad searümpade liigitusmeetodid (ELT L 125, 9.5.2008, lk 32).
      
      
         
            LISA
            SEARÜMPADE LIIGITUSMEETODID LEEDUS
            I OSA
            
               Fat-O-Meat’er S70 (FOM S70)
            
            
                     
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Fat-O-Meat’er S70 (FOM S70).
                     
                  
                     
                        2.
                     
                     
                        Seade on varustatud sondiga, mille diameeter on 6 millimeetrit ja milles on Siemens SFH 950/960 tüüpi fotodiood ning mille mõõteulatus on 3–103 millimeetrit. Mõõtmistulemused teisendatakse hinnanguliseks tailihasisalduseks arvuti abil.
                     
                  
                     
                        3.
                     
                     
                        Rümba tailihasisaldus arvutatakse järgmise valemiga:
                        LMPFOMS70 = 57,2500 – 0,2516 × F1 – 0,3926 × F2 + 0,1620 × M2
                        kus:
                        
                                    LMPFOMS70
                                    
                                 
                                 
                                    =
                                 
                                 
                                    rümba tailihasisalduse hinnanguline osakaal;
                                 
                              
                                    F1
                                 
                                 
                                    =
                                 
                                 
                                    peki paksus (sh kamar) millimeetrites, mõõdetuna 8 cm kaugusel keskjoonest kolmanda ja neljanda selgroolüli vahel;
                                 
                              
                                    F2
                                 
                                 
                                    =
                                 
                                 
                                    peki paksus (sh kamar) millimeetrites, mõõdetuna 6 cm kaugusel keskjoonest kolmanda ja neljanda viimase roide vahel;
                                 
                              
                                    M2
                                 
                                 
                                    =
                                 
                                 
                                    tailiha paksus millimeetrites, mõõdetuna 6 cm kaugusel keskjoonest kolmanda ja neljanda viimase roide vahel.
                                 
                              
                  
                     
                        4.
                     
                     
                        Valem kehtib 50–110 kilogrammi kaaluvate rümpade puhul.
                     
                  II OSA
            
               Fat-O-Meat’er II (FOM II)
            
            
                     
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse seadet Fat-O-Meat’er (FOM II).
                     
                  
                     
                        2.
                     
                     
                        Seadmes FOM II on optiline noaga sond, sügavuse mõõtmise seade mõõteulatusega 0–125 mm ning andmete kogumise ja analüüsimise paneel. Mõõtmistulemused teisendatakse hinnanguliseks tailihasisalduseks sama seadme FOM II abil.
                     
                  
                     
                        3.
                     
                     
                        Rümba tailihasisaldus arvutatakse järgmise valemiga:
                        LMPFOMII = 61,4200 – 0,6891 × F2 + 0,0977 × M2
                        kus:
                        
                                    LMPFOMII
                                    
                                 
                                 
                                    =
                                 
                                 
                                    rümba tailihasisalduse hinnanguline osakaal;
                                 
                              
                                    F2
                                 
                                 
                                    =
                                 
                                 
                                    peki paksus (sh kamar) millimeetrites, mõõdetuna 6 cm kaugusel keskjoonest kolmanda ja neljanda viimase roide vahel;
                                 
                              
                                    M2
                                 
                                 
                                    =
                                 
                                 
                                    tailiha paksus millimeetrites, mõõdetuna 6 cm kaugusel keskjoonest kolmanda ja neljanda viimase roide vahel.
                                 
                              
                  
                     
                        4.
                     
                     
                        Valem kehtib 50–110 kilogrammi kaaluvate rümpade puhul.
                     
                  III OSA
            
               Käsitsimeetod (ZP)
            
            
                     
                        1.
                     
                     
                        Käesoleva osaga ettenähtud eeskirju kohaldatakse siis, kui searümpade liigitamiseks kasutatakse käsitsimeetodit (ZP), mille puhul mõõdetakse nihkmõõdikuga.
                     
                  
                     
                        2.
                     
                     
                        Selle meetodi puhul kasutatakse nihkmõõdikut ja hindamise aluseks on prognoosivalem. Meetod põhineb peki ja lihase paksuse käsitsi mõõtmisel poolitatud rümba keskjoonel.
                     
                  
                     
                        3.
                     
                     
                        Rümba tailihasisaldus arvutatakse järgmise valemiga:
                        LMPZP = 54,89 – 0,4751 × F +0,1204 × M
                        kus:
                        
                                    LMPZP
                                 
                                 
                                    =
                                 
                                 
                                    rümba tailihasisalduse hinnanguline osakaal;
                                 
                              
                                    F
                                 
                                 
                                    =
                                 
                                 
                                    peki paksus (sh kamar) millimeetrites, mõõdetuna rümba keskjoonel keskset tuharalihast (Musculus gluteus medius) katva peki kõige õhemas kohas;
                                 
                              
                                    M
                                 
                                 
                                    =
                                 
                                 
                                    nimmelihase paksus millimeetrites, mõõdetuna rümba keskjoonel lühimat ühendusjoont pidi keskse tuharalihase (Musculus gluteus medius) eesmise (koljupoolse) otsa ja selgrookanali ülemise (selgmise) seina vahel.
                                 
                              
                  
                     
                        4.
                     
                     
                        Valem kehtib 50–110 kg kaaluvate rümpade puhul.